**Nagytevel Község Önkormányzat Képviselő-testületének**

**10/2014. (X.19.) önkormányzati rendelete**

**a helyi adókról**

Nagytevel Község Önkormányzatának Képviselő-testülete a helyi adókról szóló1990. évi C. törvény 5. § a) b c pontjában kapott felhatalmazás alapján, Magyarország Alaptörvénye 32. cikk (1) bekezdés h) pontjában meghatározott feladatkörében eljárva a következőket rendeli el:

1. Helyi iparűzési adó

1.§ (1) Állandó jelleggel végzett iparűzési tevékenység esetén az adó mértéke a helyi adókról szóló 1990. évi C. törvény (továbbiakban: Htv.) szerinti adóalap 2 %-a.

(2) Ideiglenes jelleggel végzett iparűzési tevékenység esetén az adó mértéke a Htv. 37.§ (2) bekezdés szerinti tevékenység-végzés után naptári naponként 1000 forint.

2. Telekadó

2. § (1) Az adó alapja a telek m2-ben számított területe.

 (2) Az adó évi mértéke: a) belterületen fekvő telek után 40 Ft/m2,

 b) külterületen fekvő telek után

 ba) épülettel beépitett azonos helyrajzi számon lévő telek után

 40 Ft/négyzetméter

 bb) minden egyéb külterületi telek esetében 35 Ft/négyzetméter

 (3) 98 % kedvezményben részesül a Htv. 52. § 26. pontja szerinti vállalkozónak nem minősülő magánszemély tualjdonában lévő telek.

3. Idegenforgalmi adó

3. § Az adó alapja: a megkezdett vendégéjszakák száma.

4. § Az adó mértéke: személyenként és vendégéjszakánként 400 Ft;

5. § (1) Az adót az adóbeszedésre kötelezett állapítja meg.

 (2) Az adóbeszedésre kötelezett a helyi adó összegét közli a magánszeméllyel, az adót

 átveszi és erről bizonylatot ad.

 (3) A szállásadónak a jogszabályban előírt bizonylatot, könyvet, nyilvántartást úgy kell

 kiállítani, illetve vezetni, hogy az adó alapjának, az adó összegének, a mentesség

 megállapítására, ellenőrzésére alkalmas legyen. A könyvet, nyilvántartást úgy kell

 vezetni, hogy az tartalmazza a vendég nevét, lakcímét, születési helyét, idejét, útleve-

 lének, vagy személyi igazolványának számát, az eltöltött vendégéjszakák számát.

4. Magánszemély kommunális adója

6. § Az adó mértéke adótárgyanként, illetve lakásbérleti jogonként 3.000.-Ft.

7. § Mentes az adó alól a telek, amely után az adóalanyt a 2. § szerinti telekadó-fizetési kötelezettség terheli.

5. Záró rendelkezések

8. § (1) E rendelet 2015. január 1-én lép hatályba.

(2) E rendelet hatálybalépésével egyidejűleg hatályát veszti:

1. Nagytevel Község Önkormányzat Képviselő-testületének a helyi iparűzési adóról szóló 2/2010.(I.21.) önkormányzati rendelete.

2. Nagytevel Község Önkormányzat Képviselő-testületének az idegenforgalmi adóról szóló 27/2010. (XII.16.) önkormányzati rendelete.

3. Nagytevel Község Önkormányzat Képviselő-testületének 2/2012. (I.20.) önkormányzati rendelete a magánszemélyek kommunális adójáról

4. Nagytevel Község Önkormányzat Képviselő-testületének a telekadóról szóló 17/2013. (XI.30.) önkormányzati rendelete.

Nagytevel, 2014. szeptember 30.

 Herber József Horváth Mária

 polgármester jegyző

A rendelet kihirdetve: 2014. október 19.

 Horváth Mária

 jegyző